โดนด่าบ้า? ลุงน้อย ตระเวนดายหญ้าบนฟุตปาท 4 ปี ยึดพระราชดำรัสในหลวง ร.9 (คลิป)
พบชายสูงวัยรายหนึ่งมีจิตอาสา ตระเวนดายหญ้าบนฟุตปาทรอบเมือง จ.นครสวรรค์ ทำมาแล้วถึง 4 ปี หวังให้บ้านเมืองสะอาด และตอบแทนบุญคุณแผ่นดิน โดยนำเอาพระราชดำรัสของในหลวง ร.9 ในเรื่องความเสียสละเพื่อส่วนรวมมาเป็นแบบอย่าง,วานนี้ (1 ส.ค. 60) ผู้ใช้เฟซบุ๊กชื่อ ,Akarapong Wangphaisal, ได้โพสต์คลิปและภาพพร้อมเล่าเรื่องราวน่าประทับใจของชายคนหนึ่งว่า,วันนี้ (2 ส.ค. 60) เจ้าของโพสต์ ทราบชื่อว่า นายอัครพงศ์ วังไพศาล เปิดเผยกับไทยรัฐออนไลน์เพิ่มเติมว่า ตนเคยเห็นลุงน้อยถอนหญ้าตามฟุตปาทข้างทางสาธารณะใน จ.นครสวรรค์บ่อยๆ โดยไม่มีใครจ้าง และทำมาหลายปี หลังจากว่างจากการทำงานที่ร้านชัยยงค์การช่าง แต่ไม่เคยได้คุยกัน พอดีเมื่อวานลุงน้อยมาถอนหญ้าหน้าบ้านตรงที่ว่าการอำเภอเมือง เลยไปพูดคุยด้วยอย่างที่เขียนเล่า และให้น้ำดื่มไว้กิน ตนรู้สึกชื่นชมลุงน้อยมาก เพราะไม่ค่อยมีคนคิดทำแบบนี้ ซึ่งหญ้าที่ขึ้นบริเวณหน้าบ้านตนเองแท้ๆ ยังไม่เคยสนใจ,ด้าน ลุงน้อย ชายผู้มีจิตอาสาทำประโยชน์แก่สังคม ผู้สื่อข่าวติดต่อไปที่ทำงาน ทราบชื่อว่า นายจตุพร สว่างศรี อายุ 54 ปี เปิดใจกับไทยรัฐออนไลน์ว่า ตนเป็นคน จ.สุพรรณบุรี แต่มาทำงานอยู่ที่ อ.เมือง จ.นครสวรรค์ ได้ 30 กว่าปี และใช้ชีวิตเพียงลำพัง,เหตุผลที่มานั่งตัดถอดหญ้าตามฟุตปาท เนื่องจากตนเป็นจิตอาสาอยู่แล้ว ทำมาหลายอย่าง วันหนึ่งฉุกคิดได้ว่าไม่ค่อยมีคนมาถอนหญ้าตามพื้นฟุตปาท และตนมองว่ามันดูรก ไม่สะอาดตา จึงตัดสินใจทำ โดยเริ่มจากทำที่บ้านพัก หลังจากนั้นขยายพื้นที่กว้างขึ้นในหลายเส้นทางของ อ.เมือง หากเทียบระยะทางที่ทำมาร่วม 4 ปี น่าจะ 100 กิโลเมตรได้,อุปกรณ์คู่มือคู่ใจคือ ขวาน เหตุเพราะเซาะหญ้าที่มีหน่อๆ ตามร่องได้ง่าย และดีกว่ามีด และยังใช้ฟันกิ่งไม้ต้นเล็กๆ ได้ ในทุกๆ วัน ลุงน้อยมักขี่รถมอเตอร์ไซค์คู่ชีพตระเวนไปถอนหญ้าตามจุดต่างๆ วันละ 2 ครั้ง คือ ช่วงเช้าเวลา 06.00-07.30 น. และช่วงบ่ายตั้งแต่บ่ายสองโมงจนถึง 5-6 โมงเย็น หรือถ้าฝนไม่ตกก็ทำไปเรื่อยๆ โดยถางหญ้าใส่ถุงขยะสีดำ เสร็จแล้วมัดปากถุง เอาไปตั้งวาง แล้วเทศบาลจะเก็บไปทิ้ง หรือหากถ้าหญ้ามีมากเกิน ก็กองๆ รวมกันไว้ แล้วเดี๋ยวเทศบาลก็มาเก็บ, ลุงน้อยกล่าว,ด้าน นางพัชรา ธัญธเนส อายุ 67 ปี นายจ้างของลุงน้อย เปิดเผยว่า ลุงน้อยเป็นช่างเบอร์ 1 ของร้าน ทำหน้าที่ลับคมกรรไกรที่ร้านมานาน 40 กว่าปี การที่ลุงน้อยออกไปตระเวนทำความดีตัดถอนหญ้าตามที่ต่างๆ ตนรู้สึกดีใจ ชื่นชม ที่มีพนักงานในร้านเป็นคนดี มีจิตอาสา ช่วยเหลือสังคมและส่วนรวมโดยไม่หวังผลประโยชน์ใดๆ และภูมิใจที่ลุงน้อยทำตัวเป็นตัวอย่างที่ดีที่ในยุคปัจจุบันจะหาคนดีแบบนี้ได้น้อยมาก.
ชายสูงวัยจิตอาสา หวังให้บ้านเมืองสะอาด และตอบแทนบุญคุณแผ่นดิน โดยนำเอาพระราชดำรัสของในหลวง ร.9 ในเรื่องความเสียสละเพื่อส่วนรวมมาเป็นแบบอย่าง
Akarapong Wangphaisal,ลุงน้อย ดายหญ้า,จตุพร สว่างศรี,ทีมข่าวเฉพาะกิจไทยรัฐออนไลน์,ดายหญ้าฟุตปาท นครสวรรค์